**Sus pe valuri**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sus pe valuri

Mi-e dor să îți recit, iubire!

Mi-e și mai dor să-ți simt parfumul,

Gândind la noi îmi ies din fire

Îmi pierd busola și uit drumul.

Urcasem barca sus pe valuri,

Pluteam ajutați de vântul lin,

Ne așteptau atâtea daruri

Păstrate în luciul cristalin.

Se derulează-n minte visul,

Am fost convinși că am reușit,

Vedeam aproape paradisul,

Și e păcat că n-am pășit!

Am fost cu capu’ ades în nori,

Credeam că totul se cuvine,

Observam că alții fac erori,

Dar nici la noi nu-i totul bine.

Dorințele nu se împlineau,

Ne adânceam în amăgire,

Nu ne doream, dar ne însoțeau

Aburii reci de șovăire.

Și au trecut anii peste noi,

Ne-am completat, ca-ntr-un firesc,

Am învățat ce înseamnă doi,

Am învățat să spunem,... te iubesc.

Autor: Gabriel Stănciulescu